1. kép Apponyi Geraldine grófnő Giacomo Puccini Bohémélet című operája főszereplőjének, Miminek a jelmezében, amelyet az 1934. évi budapesti jótékonysági Operabálon viselt. A kép Ahmet Zogu albán királlyal történt eljegyzésekor kapott nyilvánosságot.   
   Vajda M. Pál felvétele, Budapest, 1934. - Magyar Nemzeti Múzeum Történeti Fényképtár
2. kép Geraldine albán királyné platina és gyémánt tiarájával, amelyet a később világhírűvé vált ékszertervező, Marianne Ostier tervezett és a bécsi Oesterreicher cég készített. A diadém tetején az albán függetlenség jelképének, Szkander bég sisakjának másolata található. A grófnő – már Albánia hercegnőjeként – minden valószínűség szerint az 1938. április 25-i udvari bálon viselte a pompás ékszert első alkalommal.  
   Ismeretlen fotográfus felvétele, Tirana, 1938. - Magyar Nemzeti Múzeum Történeti Fényképtár
3. kép Esküvői csoportkép a szertartást követően: Zogu király, jobbján Geraldine királyné. A királyné mögött Abid herceg, a király egyik tanúja, valamint Inkey Péter, a menyasszony unokatestvére. A királyné oldalán a koszorúslányok, köztük az albán király nővérei és magyar arisztokrata leányok.  
   Ismeretlen fotográfus felvétele, Tirana, 1938. április 27. - Magyar Nemzeti Múzeum Történeti Fényképtár